Boeing Model 1

Boeing Model 1 (tiež B & W Seaplane) je jednomotorový americký dvoj-plošný hydroplán. Je to úplne prvé lietadlo, ktoré vytvoril Boeing. Pracovali na ňom konštruktéri William Edward Boeing a George Conrad Westervelt.

Dizajn
Prvý B & W bol dokončený v júni 1916 v meste Seattle. Lietadlo bolo vyrobené z dreva s drôtovým vystužením a bolo pokryté látkou. Bolo podobné lietadlu, ktoré Boeing už vlastnil od Glenn L. Martin Company, ale Boeing B & W mal lepší tvar a výkonnejší motor. Prvé vyrobené lietadlo dostalo názov Bluebill a druhé Mallard.

Pôsobenie
Najprv boli obidva Boeingy B & W ponúknuté pre United States Navy, ale keď ich nekúpili, boli predané do New Zealand Flying School. Tento predaj sa stal zároveň prvým medzinárodným predajom spoločnosti Boeing. 25. júna 1919 B & W prekonalo výškový rekord na Novom Zélande s výškou 6 500 stôp (1981 m). Neskôr bolo lietadlo určené na prepravu pošty.

Technické údaje
Posádka: 2
Dĺžka: 8,38 m
Rozpätie krídel: 15,86 m
Hmotnosť:prázdna: 952 kgvzletová: 1 272 kg
Rýchlosť: 109 km/h
Dolet: 518 km
Stúpavosť: 3,56 m/s

Iné projekty

Zdroj

Lietadlá Boeing
Hydroplány